
	1.
	MK sēdes protokollēmuma projekts
1.3. Atzīt Ministru kabineta 2022. gada 1. marta sēdes protokollēmuma (prot. Nr. 12 28. §) "Informatīvais ziņojums "Par samazinātu darbaspēka nodokļu likmju piemērošanu sezonālajos darbos nodarbināto ienākumam"" 4. punktā doto uzdevumu par aktualitāti zaudējušu.
	Iebildums
Ievērojot Ministru kabineta 2022.gada 1. marta sēdes protokollēmuma  (prot  Nr. 12 28. §) "Informatīvais ziņojums "Par samazinātu darbaspēka nodokļu likmju piemērošanu sezonālajos darbos nodarbināto ienākumam"" 4. punktā doto uzdevumu  Finanšu ministrija, sadarbībā ar Labklājības ministriju un Zemkopības ministriju ir sagatavojusi informatīvo ziņojumu “Par samazinātu darbaspēka nodokļu likmju piemērošanu sezonālajos darbos nodarbināto ienākumam” (25-TA-1202), kurā ir izvērtēts sezonas laukstrādnieku ienākuma nodokļa piemērošanu regulējošo normu praktiskās īstenošanas gaita un sasniegtie rezultāti attiecībā uz nereģistrētās nodarbinātības izmaiņu tendenci augļkopības un dārzkopības nozarē un sezonas laukstrādnieku ienākuma nodokļa režīma efektivitāti, t. sk., attiecībā uz valsts sociālās apdrošināšanas obligātajām iemaksām un sociālās apdrošināšanas pakalpojumu pieejamību īslaicīgajos sezonas darbos nodarbinātajām personām periodā no 2021. gada līdz 2024. gadam.
Finanšu ministrija 2025. gada 26. maijā to iesniegusi saskaņošanai.
Minētā informatīvā ziņojuma MK sēdes protokollēmuma projekta 2.punktā ir noteikts jauns uzdevums  Finanšu ministrijai   sagatavot un finanšu ministram līdz 2025. gada 1. septembrim iesniegt izskatīšanai Ministru kabinetā likumprojektu “Grozījumi likumā “Par iedzīvotāju ienākuma nodokli””, kas paredz palielināt likumā "Par iedzīvotāju ienākuma nodokli" noteikto maksātāja ienākumu, kas gūts pie viena vai vairākiem sezonas laukstrādnieku ienākuma izmaksātājiem kopā, no 3000 euro līdz 5000 euro.
Tā kā lēmums par sezonas laukstrādnieku ienākuma nodokļa režīma turpmāku pilnveidi attiecībā par sezonas laukstrādnieku ienākuma apmēru nav pieņemts  un grozījumi likumā “Par iedzīvotāju ienākuma nodokli” nav veikti, Zemkopības ministrija neatbalsta Ministru kabineta 2022. gada 1. marta sēdes protokollēmuma (prot. Nr. 12 28. §) “Informatīvais ziņojums ”Par samazinātu darbaspēka nodokļu likmju piemērošanu sezonālajos darbos nodarbināto ienākumam”” 2. punktā dotā uzdevuma atzīšanu par aktualitāti zaudējušu.

	Pēteris Kuksins (ZM)

	2.
	MK sēdes protokollēmuma projekts
1.3. Atzīt Ministru kabineta 2022. gada 1. marta sēdes protokollēmuma (prot. Nr. 12 28. §) "Informatīvais ziņojums "Par samazinātu darbaspēka nodokļu likmju piemērošanu sezonālajos darbos nodarbināto ienākumam"" 4. punktā doto uzdevumu par aktualitāti zaudējušu.
	Priekšlikums
Vēršam uzmanību uz to, ka attiecībā par informatīvo ziņojumu “Par samazinātu darbaspēka nodokļu likmju piemērošanu sezonālajos darbos nodarbināto ienākumam” (25-TA-1202), no lauksaimnieku nevalstiskajām organizācijām ir saņemti priekšlikumi par sezonas laukstrādnieku ienākuma nodokļa piemērošanas tvēruma paplašināšanu. Līdz ar to pirms lēmuma pieņemšanas par turpmāko rīcību attiecībā par Ministru kabineta 2022.gada 1. marta sēdes protokollēmuma  (prot  Nr. 12 28. §) "Informatīvais ziņojums "Par samazinātu darbaspēka nodokļu likmju piemērošanu sezonālajos darbos nodarbināto ienākumam"" 4. punktā dotā uzdevuma aktualitātes zaudēšanu, aicinām Finanšu ministriju rīkot diskusiju ar lauksaimnieku nevalstiskajām organizācijām par  to izteiktajiem priekšlikumiem.

